પોલીસ અને ઈન્કમટેક્સ વિભાગે કંપનીના કાર્યાલય પર દરોડા પાડીને જરૂરી દસ્તાવેજો તપાસઅર્થે પોતાની સાથે લઈ ગયા છે. જો તપાસમાં છેતરપિંડીનો મામલો બહાર આવશે તો કંપનીના અધિકારીઓ અને પ્રમોટર્સના પાસપોર્ટ પણ જપ્ત કરવામાં આવશે કે જેથી તેઓ દેશ છોડીને નાસી ન જાય. સેલ્યુલર એસોસિયેશને ફોનની મિનિમમ કોસ્ટ રૂ. ૪૧૦૦ અને ટેલિકોમ મંત્રાલયે રૂ. ૨૩૦૦ હોવાની વાત કર્યા બાદ પોલીસ અને ઈન્કમટેક્સ વિભાગે દરોડાની કાર્યવાહી હાથ ધરી છે. આ દરમિયાન કંપની રિગિંગ બેલના એમ.ડી. મોહિત ગોયલે અત્યાર સુધીમાં ૨૫ લાખ ફોનનું બુકિંગ થઈ ગયું હોવાનો દાવો કર્યો છે.